Ego Odo, dux Burgundię, notum facio omnibus presentibus et futuris quod Haymo, miles de Ostricuria, filius domini Hugonis laude et assensu meo, dedit in perpetuam elemosinam Deo et ecclesię Beatę Marię Clarevallensis pratum juxta Fontem Hayrum, quod partitur cum avunculo suo domino Guillelmo de Ostricuria, quod pratum erat de feodo suo. Et ut hec omnia rata habeantur, presens scriptum sigilli mei munimine roboravi. Actum anno gracię M°CC°XVII°.